Alboraia i FGV llancen el bonometro anual per a persones de 65 anys complits o amb diversitat funcional
13 de Gener de 2023

L'Ajuntament d'Alboraia ja ha començat a tramitar els bonometros anuals dirigits a persones de 65 anys complits abans del 31 de desembre de 2022 i persones amb diversitat funcional igual o superior al 64%. El tràmit ja s'està gestionant en les oficines d'atenció ciutadana del Consistori gràcies al nou conveni que han van signar prèviament aquesta administració pública local i FGV, a sol·licitud prèvia de l'alcalde, Miguel Chavarría.

A través d'aquest acord, s'habilita aquesta modalitat tarifària, que actualment no existeix en les oficines d'atenció d'FGV en expedir únicament el bo mensual. Això permet oferir un preu encara més avantatjós per a veïns i veïnes. A més, gràcies a la subvenció de l'Ajuntament, el cost del viatge s'ha reduït encara més respecte a l'any anterior, 2021: el preu únic és de 84 euros, enfront de l'oscil·lació entre 89 i 91 euros d'aquell any.

L'objectiu és doble: fomentar l'ús del transport públic ferroviari i tramviari dins d'una aposta per la sostenibilitat i la cura pel medi ambient i, especialment, "ajudar econòmicament a col·lectius vulnerables en aquest espai econòmic que ha generat la pandèmia i la guerra", explica Miguel Chavarría.

El termini per a sol·licitar el bonometro anual acabarà el 10 de febrer. Per a poder tramitar-ho, les persones usuàries han de demanar cita prèvia en l'oficina AMIC Central (c/ Miraculosa, 17. En horari de 09.00 a 14.00 hores de dilluns a divendres), telefònicament en el 96 317 17 00 en el mateix horari o per l'app 'Alboraia'.